Diari Oficial de la Generalitat Valenciana


Sumari del DOGV 5356, del 28-09-2006 (2006/10444)

Informació pública de l'examen d'al·legacions i aprovació definitiva del projecte d'urbanització de la unitat d'execució del sector residencial El Bovalar.
-----------------------------------------------------------------------------------------------------------------------------------------------------------

### Dades del document

Número de DOGV
:   5356

Data del DOGV
:   28-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10010


Organisme emissor
:   Ajuntament de Rocafort

Tipus de document
:   Anunci

Informació pública de l'examen d'al·legacions i aprovació definitiva del projecte d'urbanització de la unitat d'execució del sector residencial El Bovalar. [2006/F10317]  
Resolució  
Antecedents  
Primer. El Ple de l'ajuntament, en la sessió del dia 25 de juliol de 2003, va acordar l'aprovació i adjudicació del programa per al desenvolupament de l'actuació integrada de la unitat d'execució del sector residencial El Bovalar del Pla General d'Ordenació Urbana de Rocafort, sent aprovat i adjudicat definitivament en data 28 d'abril del 2006, i en execució d'este, es va iniciar el procediment aprovatori del projecte d'urbanització de la dita unitat, redactats per l'urbanitzador per a la seua tramitació d'acord amb la Llei 16/2005, de 30 de desembre del 2005, de la Generalitat, Urbanística Valenciana (LUV).  
Segon. El 5 de maig del 2005 es registra d'entrada en este ajuntament el projecte d'urbanització del sector residencial El Bovalar. El 2 de juny del 2006 s'anuncia en el diari d'informació El Mundo, i en data 14 de juny del 2006 es publica la informació pública en el Diari Oficial de la Generalitat Valenciana número 5.280, el sotmetiment a informació pública del projecte d'urbanització. Complits els actes de publicacions i notificacions a interessats, durant el període d'informació pública no es van presentar al·legacions que es pogueren considerar pròpies del projecte d'urbanització.   
Tercer. El tècnic municipal va emetre un informe de data 28 de juliol del 2006, que es transcriu literalment:  
3.1. Que, sent voluntat d'este ajuntament preservar en la mesura que siga possible les masses arbòries existents, es proposa la solució d'urbanitzar la prolongació del carrer Pare Fullana i Marqués d'Estella per mitjà del tractament superficial del viari esmentat amb solucions tipus empedrat procurant salvar el nombre més gran d'espècies realitzant escocells que arrepleguen estos. Tot això comportarà limitar el trànsit rodat en la dita zona.  
3.2. Que els viaris de vora del sector hauran de quedar totalment urbanitzats (C/ Dolores Ferrada . C/ Nicolás Alonso), i no s'admeten solucions d'urbanització de semiviales.  
3.3. Que hauran de presentar-se els següents projectes individualitzats de les obres de conformitat amb les condicions marcades:  
a. Projecte d'obres de la rotonda de connexió de la Diputació de València.  
b. Projecte d'obres d'urbanització de les connexions del sector amb la rotonda.  
c. Projecte de condicionament del parc públic adscrit al sector.  
d. Separata del projecte d'urbanització en què es tracten individualment el condicionament, enjardinament i tractament de cada una de les zones verdes, jardins públics i albereda.  
e. Estudi d'urbanització dels carrers Pare Fullana i Marqués d'Estella amb la solució marcada en el punt primer.  
f. Separata del projecte d'urbanització dels viaris de vora del sector marcats en el punt segon.   
Fonaments de dret  
Primer. El projecte d'urbanització s'ajusta a les determinacions dels articles 152 de la Llei 16/2005, Urbanística Valenciana, i 346 del Decret 67/2006, pel qual s'aprova el Reglament d'Ordenació i Gestió Territorial i Urbanística.   
Segon. Donada l'adequació del projecte a la normativa al·ludida, procedix l'aprovació definitiva del projecte d'urbanització.  
Sobre la base dels antecedents i fonaments jurídics exposats, l'alcalde de Rocafort, fent ús de les atribucions conferides per l'article 21.1.Q de la Llei 7/1985, de 2 d'abril, Reguladora de les Bases de Règim Local, resol:  
Primer. Aprovar el projecte d'urbanització de la unitat d'execució del sector residencial El Bovalar, condicionat al compliment d'allò que s'ha estipulat en l'informe tècnic que es transcriu en l'antecedent tercer.  
Segon. Aclarir que no hi ha pròpiament al·legacions al projecte d'urbanització, i sí petició de documentació, que es remetrà als interessats tal com manifesta l'agent urbanitzador. Fixar el pressupost d'execució material en 5.613.621,70 euros i el pressupost d'execució per contracta en 6.680.209,82 euros (IVA no inclòs).   
Tercer. Notificar als interessats la resolució aprovatòria i procedir a la seua publicació en el Butlletí Oficial de la Província i en el Diari Oficial de la Generalitat Valenciana.   
Quart. El present acte posa fi a la via administrativa i podrà ser recorregut potestativament davant del mateix òrgan que el va dictar. El termini per a interposar recurs serà d'un mes, comptat des de la data de notificació de la present resolució. S'entén que si s'interposa el recurs de reposició no podrà interposar-se el contenciós administratiu fins que aquell haja sigut resolt expressament, o s'haja produït la seua desestimació per silenci.  
Transcorregut un mes des de la interposició del recurs potestatiu de reposició, sense que es notifique la seua resolució, s'entendrà desestimat per silenci administratiu, i quedarà expedita la via contenciosa administrativa, Es pot interposar este últim recurs en el termini de dos mesos, comptats des del següent a aquell en què es notifique la resolució expressa del recurs potestatiu de reposició o en què aquell haja d'entendre's desestimat.  
El recurs contenciós administratiu podrà ser interposat directament davant del Jutjat Contenciós Administratiu de València en el termini de dos mesos, comptats des del dia de la notificació de la present resolució.  
Es comunica que el present anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999, de 13 de gener, de modificació de la Llei 30/1992, per als interessats que figuren com a desconeguts o amb domicili ignorat.  
 Polígon Parcel·la  
Nom i cognoms rústica cadastre  
Vicente Lubera Marí Rocafort 2 117  
José Luis Pastor Barranco Rocafort 2 120  
Encarnación Blay Bargues Godella 6 44  
Urbanizadora Santa Bárbara, SL Godella 12 11  
Prefabricados Palau, SL Godella 12 12  
Cosa que resolc i firme.  
Rocafort, 16 d'agost de 2006.. L'alcalde president: Sebastián Bosch Ponce. Davant meu, la secretària: Clementina Martí Aparicio.